**PK-35 Vantaa** oli vantaalainen jalkapallon miesten edustusjoukkue. Se pelasi kaudella 2016 Veikkausliigassa, mutta putosi sarjasta kauden päätteeksi. Miesten edustusjoukkue haettiin konkurssiin marraskuussa 2016. Naisten edustusjoukkue sen sijaan jatkoi toimintaansa.

Vuonna 2009 perustettu PK-35 Vantaa oli vuonna 1935 perustetun PK-35:n edustusjoukkue. Se pelasi kotiottelunsa Myyrmäen jalkapallostadionilla ja seuran tunnusvärit olivat punainen ja musta.

Historia
--------

PK-35 Vantaan juuret juontavat vuonna 1935 Viipurissa perustettuun Viipurin Pallokerhoon (ViPK), joka evakuoitui toisen maailmansodan myötä Helsinkiin. Vuodesta 1948 alkaen seura on toiminut Helsingissä nimellä Pallokerho-35. PK-35:n paras saavutus on Veikkausliigan kolmas ja Suomen cupin toinen sija kaudelta 1998.

PK-35 Vantaan varsinainen historia alkaa joulukuusta 2008, jolloin Pallokerho-35:n edustusjoukkueet sekä miehissä että naisissa siirtyivät pelaamaan kotiottelunsa Vantaan Myyrmäkeen ISS Stadionille. Edustusjoukkueiden taakse perustettiin erillinen yhdistys, PK-35 Vantaa ry. joka keskittyy edustusjoukkueiden toiminnan pyörittämiseen ja alkuperäisen Pallokerho-35 ry:n vastuulle jäivät Helsingissä toimintaansa jatkavat reservi- ja juniorijoukkueet. Seura tekee yhteistyötä sekä Pallokerho-35:n Helsingissä jatkavan yhdistyksen että uudella alueellaan vaikuttavan, junioritoimintaan keskittyneen Vantaan Jalkapalloseuran kanssa.

PK-35 Vantaan perustamisen taustalla oli tarve parantaa edustusjoukkueiden kenttätilannetta kilpailukykykelpoisemmaksi, koska Helsingin kaupunki ei halunnut panostaa seuran mielestä riittävästi Pukinmäen liikuntapuiston kehittämiseen ja läheinen, Myyrmäessä sijainnut ISS Stadion oli Veikkausliiga-seura AC Allianssin vuonna 2006 tapahtuneen konkurssin jälkeen ollut vajaakäytössä. Lisäksi seuran pyrkimyksenä oli laajentaa kannatusaluettaan Pohjois-Helsingin lisäksi Vantaan puolelle. Edustusjoukkueiden siirto on herättänyt kuitenkin kritiikkiä Pallokerho-35:n helsinkiläisissä kannattajissa, joista osa ei halua lähteä Vantaan puolelle seuraamaan kotiotteluita vaan ovat siirtyneet Pukinmäkeen jääneen kakkosjoukkueen taakse.

PK-35 Vantaan miesten edustusjoukkue peri PK-35:n sarjapaikan Ykkösestä, jossa se pelasi kaudet 2009–2015. Kaudella 2011 joukkue ylsi sarjassa neljänneksi. Kaudella 2015 PK-35 Vantaa sijoittui Ykkösessä toiseksi, mikä oikeutti liigakarsintapaikkaan. Siinä se voitti liigajoukkue KTP:n yhteismaalein 3–2, ja nousi Veikkausliigaan.

Shefki Kuqi jätti tehtävänsä päävalmentajana 28. heinäkuuta 2016. Loppukaudeksi valmennusvastuun otti apuvalmentajana toiminut Pasi Pihamaa apunaan Juha Jussila. Kauden lopuksi joukkue putosi sarjasta.

Värit ja logot
--------------

Seuran aiempi logo.
Seuran värit ovat perua Viipurin ajoilta, jolloin joukkue pelasi punamustaruudullisissa paidoissa. Nykyinen peliasu käsittää punaisilla ja mustilla pystyraidoilla varustetun paidan sekä mustat housut ja sukat. PK-35 Vantaalla on käytössä sama logo kuin sen helsinkiläisellä emoseuralla. Seuran logon oikeudenomistaja on Pallokerho-35 ry, joka on antanut PK-35 Vantaalle käyttöoikeuden tunnukseensa.

Huhtikuussa 2015 PK-35 ilmoitti palaavansa 80-vuotisjuhlakautensa kunniaksi perinteiseen, vuonna 1958 suunniteltuun logoonsa. Muutoksella seura halusi kunnioittaa perinteitään ja tuoda viipurilaisia juuriaan enemmän esiin. Logossa esiintyvä W-kirjain viittaa Viipuriin ja muuttolintuihin. Tämä muistuttaa seuran historiasta, jonka aikana se on muuttanut ensin Viipurista Helsinkiin ja sieltä edustusjoukkueiden osalta myöhemmin Vantaalle. Myös suuri osa seuran jäsenistöstä joutui aikoinaan muuttamaan sodan myötä toiselle paikkakunnalle. Logoa käyttävät miesten edustusjoukkueen lisäksi naisten edustusjoukkue ja seuran junioriorganisaatio.

Stadion
-------

Myyrmäen jalkapallostadion.
*Pääartikkeli: Myyrmäen jalkapallostadion*
Seura pelaa kotiottelunsa Myyrmäen jalkapallostadionilla. Vuonna 2000 valmistuneen stadionin omistaa nykyisin Vantaan kaupungin hallinnoima Kiinteistö Oy Länsi-Vantaan Liikuntalaitokset. Stadionin pääkatsomossa on 2 250 paikkaa ja toisessa katsomossa 2 050 paikkaa, jonka lisäksi päädyssä on 300 paikkaa. Stadionin kapasiteetti on yhteensä 4 600. Pelikentän alusta on lämmitettävä tekonurmi. Kentällä voidaan pelata UEFAn alaisia kansainvälisiä otteluita.

Pelaajat ja valmentajat
-----------------------

*Tilanne 24. lokakuuta 2016.*

### Nykyinen joukkue

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nro | Paikka | Pelaaja |
| --- | --- | --- |
| 1 | M | Suomi | Kollar, DanielDaniel Kollar |
| 2 | P | Suomi | Ademaj, AltimAltim Ademaj |
| 3 | P | Suomi | Väisänen, LeoLeo Väisänen |
| 5 | K | Suomi | Heinonen, RikuRiku Heinonen |
| 6 | P | Nigeria | Olatuga, OjembeOjembe Olatuga |
| 7 | H | Suomi | Ismail, AbaasAbaas Ismail |
| 8 | K | Suomi | Awari, MnwasMnwas Awari |
| 9 | H | Suomi | Ömer, MasarMasar Ömer |
| 10 | K | Kosovo | Xhaferi, YmerYmer Xhaferi |
| 11 | H | Suomi | Kastrati, KastriotKastriot Kastrati |
| 12 | M | Suomi | Karvinen, JalmariJalmari Karvinen |
| 13 | M | Suomi | Volotinen, SamuSamu Volotinen |

 |  | 

| Nro | Paikka | Pelaaja |
| --- | --- | --- |
| 14 | P | Suomi | Diasonama, BobBob Diasonama |
| 15 | H | Suomi | Jouini, KarimKarim Jouini |
| 16 | K | Suomi | Rasimus, KonstaKonsta Rasimus |
| 17 | K | Suomi | Mombilo, KevinKevin Mombilo |
| 18 | K | Suomi | Khary, OmarOmar Khary |
| 19 | K | Suomi | N’Sombo, CalvinCalvin N’Sombo |
| 20 | P | Suomi | Pitkänen, OttoOtto Pitkänen |
| 28 | K | Suomi | Shala, DritonDriton Shala |
| 35 | K | Suomi | Rantanen, DanielDaniel Rantanen |
| 55 | K | Suomi | Heimonen, MarcusMarcus Heimonen |
| 58 | K | Suomi | Heidari, RezaReza Heidari |
| 80 | K | Suomi | Said Ahmed, AhmedAhmed Said Ahmed |

 |

### Valmennus ja taustat

* **Päävalmentaja:** Pasi Pihamaa
* **Apuvalmentaja:** Juha Jussila
* **Huoltaja/Hieroja:** Ville Vepsäläinen
* **Huoltaja:** Teemu Savukoski
* **Joukkueenjohtaja:** Boris Wistuba

### Naiset

*Pääartikkeli: PK-35 Vantaa (naiset)*

Tilastot
--------

### Sarjasijoitukset

| Kausi | Sarja | Sija | O | V | T | H | TM – PM | P |
| --- | --- | --- | --- | --- | --- | --- | --- | --- |
| **2009** | Ykkönen | **9.** | 26 | 10 | 5 | 11 | 31 – 30 | 35 |
| **2010** | Ykkönen | **8.** | 26 | 10 | 4 | 12 | 36 – 30 | 34 |
| **2011** | Ykkönen | **4.** | 24 | 13 | 5 | 6 | 38 – 19 | 44 |
| **2012** | Ykkönen | **4.** | 27 | 13 | 4 | 10 | 54 – 31 | 43 |
| **2013** | Ykkönen | **6.** | 27 | 8 | 6 | 13 | 35 – 43 | 30 |
| **2014** | Ykkönen | **6.** | 27 | 12 | 10 | 5 | 40 – 28 | 46 |
| **2015** | Ykkönen | **2.** | 27 | 15 | 4 | 3 | 53 – 25 | 49 |
| **2016** | Veikkausliiga | **12.** | 33 | 4 | 7 | 22 | 32 – 65 | 13\* |

* Kaudella 2016 Palloliiton päätöksellä vähennetty 6 pistettä.

### Parhaat maalintekijät

| Kausi | Pelaaja | Ottelut | Maalit |
| --- | --- | --- | --- |
| 2009 | Suomi Petteri Kaijasilta | 20 | 9 |
| 2010 | Suomi Petteri Kaijasilta | 23 | 8 |
| 2011 | Suomi Aleksi Ristola | 16 | 10 |
| 2012 | Suomi Jukka Santala | 23 | 9 |
| 2013 | Suomi Fidan Seferi | 26 | 12 |
| 2014 | Suomi Joni Korhonen | 27 | 8 |
| 2015 | Espanja Pablo Couñago | 25 | 17 |

Lähteet
-------

1. ↑  Veikkausliigan kriisiseura PK-35 Vantaalle tyly loppu: konkurssi! *Ilta-Sanomat*.  8.11.2016. Viitattu 8.11.2016.
2. ↑  Naisten joukkue  8.11.2016. PK-35 Vantaa. Viitattu 29.5.2016. [vanhentunut linkki]
3. 1 2  PK-35 Vantaa – uusi jalkapalloseura  17.12.2008. Pallokerho-35.  Arkistoitu 20.7.2011. Viitattu 7.5.2009.
4. ↑  PK-35 Vantaa ja VJS farmisopimuksiin  22.1.2009. PK-35 Vantaa.  Arkistoitu 26.1.2009. Viitattu 7.5.2009.
5. ↑  Pietarinen, Heikki: Finland – List of League Second Level Tables  17.1.2012. RSSSF. Viitattu 7.4.2012. (englanniksi)
6. ↑  Laitinen, Ilkka: PK-35 Vantaa nousee Veikkausliigaan  31.10.2015. Iltalehti. Viitattu 1.11.2015.
7. ↑  Shefki Kuqi jättää päävalmentajan tehtävät  28.7.2016. PK-35 Vantaa. Viitattu 28.7.2016.
8. ↑  PK-35 palaa perinteiseen logoonsa  7.4.2015. pk35vantaa.com.  Arkistoitu 9.7.2015. Viitattu 8.7.2015.
9. ↑  Miesten joukkue PK-35.  Arkistoitu 3.10.2016. Viitattu 24.10.2016.
10. ↑